Nemšová

Nemšová je mesto (od roku 1989) ležiace v Trenčianskom kraji, v okrese Trenčín na severozápadnom Slovensku. Od Trenčína je vzdialená asi 15 km, od hranice s Českom ju delí asi 10 kilometrov. 
Nemšová má vyše 6-tisíc obyvateľov a prechádza ňou železničná trať 123 (Trenčianska Teplá – Vlársky priesmyk), ktorá smeruje do Česka (Brumov-Bylnice). V Nemšovej sa z nej odpája odbočka do Pruského a Lednických Rovní (trať 124).
Polohopis.
Mesto leží na sútoku riek Váh a Vlára v nadmorskej výške na úpätí Bielych Karpát. 
Časti mesta.
"Nemšová", "Ľuborča", "Kľúčové", "Trenčianska Závada" a "Nová Nemšová".
Trenčianska Závada.
Trenčianska Závada vznikla počas valašskej kolonizácie koncom 15. storočia. Do roku 1976 bola samostatnou obcou. Podľa posledného sčítania má 252 obyvateľov.
Leží v nadmorskej výške 320 m.n.m. V Trenčianskej Závade sa nachádza Kaplnka Fatimskej Panny Márie z roku 1949, ktorá je známym pútnickým miestom. Každoročne v máji a októbri sa tu koná slávnostná svätá omša. Nad obcou sa vypína vysielač v nadmorskej výške 658 m.n.m. V roku 2014 bola v Trenčianskej Závade otvorená drevená zvonica, o rok neskôr rozhľadňa vysoká 25 metrov.
Z tejto miestnej časti sa dá bicyklom dostať do Antonstálskej doliny (po novootvorenom náučnom chodníku z roku 2013), Horného Srnia, Kľúčového, Hornej Súče - Krásneho Duba, ako aj do Dolnej Súče - Repákov. Pekná je aj bicyklová túra na spomínaný vysielač, ktorá na vzdialenosti 3,2 km prekonáva prevýšenie 300 metrov.
Symboly obce.
Erb Nemšovej tvorí v modrom štíte sv. Michal archanjel v odeve rímskeho vojaka s mečom a váhami. Postava je strieborná, doplnky zlaté.
Pečať Nemšovej je okrúhla, uprostred s mestským znamením.
Vlajku Nemšovej tvorí sedem pozdĺžnych pruhov, striedavo bielych a modrých. Pomer jej strán je 2:3 a ukončená je lastovičím chvostom.
Obyvateľstvo.
Etnické a náboženské zloženie obyvateľstva (podľa údajov z roku 2001)
Etnické zloženie obyvateľstva
a iní
Náboženské zloženie obyvateľstva
a iní
Kultúra a zaujímavosti.
Stavby.
Pamiatky.
Rímskokatolícky kostol sv. Michala Archanjela z roku 1766.
Pravidelné podujatia.
Mestský jarmok (v polovici augusta) a počas celého leta v areáli Klubu S - Nemšovské Hudobné Leto. 
Kulinárske špeciality.
Jedlá v Nemšovej boli v minulosti podobné jedlám pripravovaným v ostatných obciach stredného Považia. V kuchyni prevládali pokrmy zo zemiakov, mlieka, obilnín, vajíčok, kapusty, strukovín. Najmä vo sviatok sa pripravovali jedlá aj z mäsa.
Veľkonočná baba
Je to typické veľkonočné jedlo pripravované v niekoľkých okolitých obciach regiónu. Hlavnými surovinami je údené mäso, vajíčka, žemle alebo rožky, všetko nakrájané na kocky, premiešané a upečené v pekáči do chrumkava. Jedáva sa na Bielu sobotu, v mnohých rodinách však počas celých Veľkonočných sviatkov.
Šutelica
Kyslá polievka, v ktorej hlavnou súčasťou je kapusta a fazuľa. Jedáva sa ako hlavné jedlo s chlebom.
Šport.
V meste Nemšová je množstvo futbalových ihrísk, mestská športová hala, niekoľko tenisových kurtov (aj moderne zastrešené - v areáli NTS), mesto nemá hokejbalové ihrisko. V meste majú zastúpenia kolektívne športy ako Futbal (3.liga) Floorbal (ženy hrajú extraligu), Hokej (oblastná liga) a Hokejbal (Trenčianska extraliga). FK Vlára Ľuborča a FK Kľúčové budú v sezóne 2015/2016 hrať VI. ligu. Dňa 23.7.2023 o 17:00 sa bude hrať zápas Slovnaft Cupu proti Trenčianskym Stankovciam.
Florbal.
Florbalistky Nemšovej v sezóne 2009/2010 zvíťazili v ženskej extralige a účinkovali v lige majstrov. V roku 2013 získali na Prague Games bronzové medaily. Florbalistky v roku 2021/2022 získali titul a sú majsterkami Slovenska zvíťazili v extralige. Dievčatá v kategórii do 16 rokov sú tiež majsterkami Slovenska 2021/2022 v roku 2022/2023 získali 2. miesto v Prague games kategória mladšie žiačky napr. Adela Tibenská Amélia Artmanová